tomron87/hebrew-wikipedia-sentences-corpus huggingface dataset:
ב-26 בנובמבר 2007 יצא הסינגל השלישי מהאלבום, "The Racing Rats" (החולדות הרצות) והגיע למקום ה-26 בבריטניה.
בהולנד הסינגל הגיע למקום ה-12.
ב-2008 Editors הייתה מועמדת לפרס המוזיקה הבריטית בקטגוריית "הלהקה הבריטית הטובה ביותר".
ב-3 במרץ יצא הסינגל הרביעי מהאלבום, "Push Your Head Towards the Air" (דחוף את ראשך לכיוון האוויר).
ב-12 באוקטובר 2009 יצא אלבומה השלישי של הלהקה, "In This Light and on This Evening", אשר הופק על ידי פלוד.
באותו יום יצא גם הסינגל הראשון מהאלבום, "Papillon" (פפיון).
הקליפ לשיר יצא יום קודם לכן.
השיר הגיע למקום הראשון במצעד הבלגי והיה השיר הראשון..
הסינגל השני, "You Don't Know Love", יצא ב-25 בינואר 2010 והגיע למקום ה-57 במצעד הבלגי.
ב-17 באפריל הלהקה הוציא סינגל מוגבל לכבוד יום חנויות התקליטים בשם "Last Day" (היום האחרון).
ב-24 במאי יצא הסינגל השלישי מהאלבום, "Eat Raw Meat = Blood Drool" (תאכל בשר נא = דם מטפטף).
ב-26 ביולי הלהקה הוציאה את הסינגל "No Sound But the Wind" (אין צליל מלבד הרוח) שהופיע בפסקול הסרט "דמדומים 2: ירח חדש".
ב-28 במרץ 2011 הלהקה הוציאה מארז עם שלושת אלבומיה הראשונים ובי-סיידס.
ב-16 באפריל 2012 הלהקה הודיעה שכריס אורבנוביץ' עזב את הלהקה עקב חילוקי דעות מוזיקליים.
ב-6 במאי 2013 יצא הסינגל "A Ton of Love" (הרבה אהבה) מאלבומה הרביעי של הלהקה, "The Weight of Your Love" (המשקל של אהבתך), שהופק על ידי ז'קיר קינג.
האלבום יצא ב-28 ביוני 2013. האלבום הגיע למקום השישי במצעד הבריטי ולמקום הראשון במצעד הבלגי ובמצעד ההולנדי.
ב-2 בספטמבר 2013 יצא הסינגל השני, "Formaldehyde", ב-25 בנובמבר 2013 הסינגל השלישי, "Honesty" (כנות), ב-24 במרץ 2014 הסינגל הרביעי, "Sugar" (סוכר) וב-8 באוגוסט 2014 הסינגל החמישי, "What Is This Thing Called Love" (מה זה הדבר הזה שנקרא אהבה).
באוקטובר 2014, הלהקה התכנסה בסקוטלנד כדי לעבוד על אלבומה החמישי.
ב-20 באפריל 2015 הלהקה הוציאה את הסינגל "No Harm" (ללא פגע) מאלבומה החמישי, "In Dream" (בחלום).
ב-18 ביוני יצא הסינגל השני מהאלבום, "Marching Orders" (פקודות המצעד).
ב-12 באוגוסט יצא הסינגל השלישי, Life Is a Fear (חיים בפחד).
האלבום הופק על ידי הלהקה ויצא ב-2 באוקטובר 2015. לאחר צאת האלבום יצאו עוד שלושה סינגלים ממנו: "Ocean of Night" (אוקיינוס לילה) ב-24 בנובמבר 2015, "Forgiveness" (מחילה) ב-11 באפריל 2016 ו-"All The Kings" (כל המלכים) ב-27 במאי 2016. באוקטובר הלהקה יצאה לסיבוב הופעות לקידום האלבום בבריטניה, אירלנד ואירופה.
הלהקה גם חיממה את להקת מאניק סטריט פריצ'רז בסיבוב ההופעות שלה בבריטניה לכבוד 20 שנה לצאת האלבום "Everything Must Go" (הכל חייב ללכת).
ב-9 במרץ 2018 יצא אלבומה השישי של הלהקה, "Violence" (אלימות).
עד כה ארבעה סינגלים יצאו ממנו, "Magazine" (מגזין) ב-16 בינואר, "Hallelujah (So Low)" (הללויה (כל כך נמוך)) ב-12 בפברואר, "Darkness at the Door" (חשכה בדלת) ב-27 באפריל ו-"Cold" (קר) ב-16 באוקטובר.
ב-25 באוקטובר 2019 הלהקה הוציאה את אלבום האוסף הראשון שלה, "Black Gold" (זהב שחור), שכולל 13 שירים ישנים ושלושה שירים חדשים, "Black Gold" (זהב שחור), "Frankenstein" (פרנקנשטיין) ו-"Upside Down" (הפוך) אשר הופקו על ידי ג'קנייף לי.
מהדורה מיוחדת כוללת שמונה גרסאות אקוסטיות של שירים ישנים תחת השם "Distance: The Acoustic Recordings" (מרחק: ההקלטות האקוסטיות).
הלהקה יצאה לסיבוב הופעות ב-2020 לקידום האלבום.
ב-20 באפריל 2022 הלהקה הוציאה את הסינגל "Heart Attack" (התקף לב) והודיעה על הצטרפותו של בנג'מין ג'ון פוואר, אשר עבד עם הלהקה על האלבום "Violence".
ב-22 בספטמבר, הלהקה הוציאה את אלבומה השביעי, "EBM" (מוזיקת גוף אלקטרונית).
להקת ה-Editors תוארה כלהקת אינדי אפלה והיא שאבה השראה מלהקות כמו U2, אקו והבאנימן, ג'וי דיוויז'ן, הסטרוקס, אלבו, הווקמן ואר.אי.אם.
הלהקה שאבה השראה רבה מהאלבום "Asleep in the Back" של אלבו ומהאלבום Murmur של אר.אי.אם.
ב-2015 סמית' אמר, "עבורנו, זה מעניין עם יש בזה אפלה.
מבחינת המילים, אם הייתי שר על רחבות ריקודים או דברים שמחים וורודים יותר, זה לא היה מרגיש לי אמיתי.
אנשים אומרים פעמם רבות, 'הו, אתה כותב מילים עצובות אבל אתה לא אדם עצוב' – ואני באמת לא...
אני לא חושב שצריך להיות עצוב כדי לכתוב שיר עצוב, לכולנו יש צד אפל".
Eenie Meenie הוא שיר של הזמר האמריקאי שון קינגסטון והזמר הקנדי ג'סטין ביבר.
השיר נכתב על ידי קינגסטון, ביבר, קרלוס וסטיבן באתיי, בני בלנקו, מרקוס פלאסיוס וארנסט קלארק, והופק על ידי בלנקו.
השיר פורסם במקור בתור הסינגל הראשון מתוך אלבום האולפן השלישי של קינגסטון, Back 2 Life, ב-23 במרץ 2010, אבל נמחק מסיבות לא ידועות.
עם זאת, הוא נכלל באלבום My World 2.0.
השיר הגיע לעשירייה הראשונה בניו זילנד ובריטניה, ולעשרים המקומות הראשונים באוסטרליה, קנדה, אירלנד וארצות הברית.
הווידאו קליפ הנלווה מציג את קינגסטון וביבר במסיבת בריכה בבית משותף, אשר נרדפים על ידי אותה נערה.
השיר הושמע לראשונה ב-4 במרץ 2010, באתר האינטרנט של ראיין סיקרסט, והוא פורסם רשמית ב-23 במרץ 2010, ארצות הברית.
השיר הוא בסגנון דאנס-פופ, עם השפעות של R&B ורגאיי.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,238,000בריטניה (BPI)זהב400,000ניו זילנד (RMNZ)זהב7,500קנדה (Music Canada)זהב40,000סיכוםבכל העולםN/A1,900,000
מדינהתאריך יציאהחברת תקליטיםפורמטמקורארצות הברית15 במרץ 2010אפיק • בלוגה הייטסרדיו איירפליי23 במרץ 2010תקליטורצרפת28 במרץ 2010הורדה דיגיטליתגרמניהבריטניהארצות הבריתקנדה29 ביוני 2010יפןבריטניה5 ביולי 2010
Egg & Egli היא מכונית פתוחה בעלת מנוע בעירה פנימית, אשר יוצרה על ידי מהנדס הרכב השווייצרי Rudolf Egg, באמצעות קרן שמימן הבנק השווייצרי "Egli", בין השנים 1896–1919 בציריך, שווייץ
בשנת 1893 בנה רודולף אג רכב לשימושו הפרטי.
בנוסף לכלי רכב, החברה ייצרה מנועים למטוסים שווייצרים.
לאחר שנת 1919 רודולף אג עבר לסחור במכוניות יצרן הרכב הצרפתי רנו.
תלת אופן - יוצר משנת 1896
4 גלגלים - יוצר משנת 1899 (הדגמים היו דומים לדגמי אולדסמוביל Curved Dash שיוצרו בדטרויט, ארצות הברית)
Eden (בעברית: עֵדֶן) הוא אלבום האולפן השישי של הזמרת-יוצרת האנגלייה שרה ברייטמן.
האלבום יצא לאור ב-9 בנובמבר 1998, בהוצאת חברות התקליטים איסט וסט רקורדס ואנג'ל רקורדס.
Eden בדומה לאלבומים נוספים של ברייטמן, הופק על ידי פרנק פיטרסון.
בארצות הברית, זכה להצלחה רבה כאשר נמכר שם בכ-500,000 עותקים ועל כך, קיבל את תואר הזהב מטעם איגוד תעשיית ההקלטות האמריקאי (RIAA).
בסמוך לצאתו של Eden, יצאה ברייטמן לסיבוב ההופעות, "One Night in Eden Tour", שנתמך על גביו.
פרק זמן מסוים לאחר צאתו של Eden, יצא אלבום הווידאו, One Night in Eden.
מקוםתאריםמכירותארגנטינה (CAPIF)זהב30,000ארצות הברית (RIAA)זהב500,000ברזיל (Pro-Música Brasil)זהב100,000דנמרק (IFPI Denmark)פלטינה50,000הונג קונג (IFPI Hong Kong)זהב10,000טאיוואן (RIT)פלטינה 2×100,000נורווגיה (IFPI Norway)פלטינה50,000ניו זילנד (RMNZ)זהב7,500קוריאה הדרומית (Gaon)זהב38,878קנדה (Music Canada)פלטינה100,000שוודיה (GLF)פלטינה80,000סיכוםבכל העולם2,000,000
Eesti Gaas AS היא חברת גז אסטונית המייבאת ומוכרת גז טבעי והיא חולשת על כל שוק הגז באסטוניה ומפעילה את מערכת הובלת הגז האסטונית.
Eesti Energia (שם בינלאומי: Enefit) היא חברת אנרגיה בבעלות ממשלת אסטוניה.
זוהי החברה הגדולה ביותר בעולם הפועלת בתחום הפקת אנרגיה מפצלי שמן תוך כרייה, ואחת מיצרניות האנרגיות המתחדשות הגדולות בצפון אירופה, והגדולה ביותר במדינות הבלטיות.
נכון לשנת 2019 היא פועלת באסטוניה, לטביה, ליטא, פינלנד, ירדן ובמדינת יוטה שבארצות הברית.
באסטוניה החברה פועלת בשם Eesti Energia, ומשתמשת בשם המותג Enefit לפעילות בינלאומית.
חומרי הגלם העיקריים של החברה לייצור אנרגיה הם פצלי שמן, המופקים ממכרות הממוקמים במזרח אסטוניה.
לקבוצת אנפיט שלושה תחומי פעולה עיקריים: כריית פצלי שמן, הפקת אנרגיה מפצלי שמן והפקת אנרגיה ממקורות מתחדשים.
Eesti Energia נוסדה בשנת 1939. בשנים 1998–1999 הופרדו והופרטו שתי חברות ההפצה של החברה: Läänemaa Eletrivõrk ו-Narva Elektrivõrk.
בשנת 2006 החלה Eesti Energia למכור חשמל בלטביה ושנה לאחר מכן בליטא.
החברה החלה את פעילותה הבינלאומית בכריית פצלי שמן בשנת 2006. באותה שנה נוסדה חברת הבת שלה, Oil Shale Energy of Jordan עבור פרויקט כרייה של פצלי שמן בירדן.
במארס 2011 רכשה החברה את כל מניותיה של חברה לכריית פצלי שמן ביוטה.
בשנת 2018 רכשה אנפיט את כל מניותיה של Nelja Energia, אחת היצרניות הגדולות של אנרגיה ממקורות מתחדשים במדינות הבלטיות.
אנפיט מייצרת ומוכרת חשמל, חום ודלק.
החברה עוסקת בכריית פצלי שמן באמצעות חברת הבת שלה Enefit Kaevandused בשיטת כרייה פתוחה ובכרייה תת-קרקעית ומספקת כ-95% מאנרגיית החשמל הנצרכת באסטוניה.
חברת הבת של החברה בירדן מקימה מפעל להפקת נפט מפצלי שמן בהיקף של 36,000 חביות ליום.
חברת בת נוספת בירדן, Attarat Power Company, מקימה תחנת כוח באטרט אום גודראן, והיא צפויה להתחיל לפעול בשנת 2020.
חברת הבת Enefit American Oil מחזיקה או מחכירה ביוטה, ארצות הברית, ביותר מ-120 קילומטרים רבועים של עתודות פצלי שמן באגן הניקוז של הנהר גרין.
החברה מתכננת לבנות שם מפעל לפצלי שמן שיפיק 57,000 חביות ליום.
בשנת 2019 החלה אנפיט לייצר נפט מצמיגים ישנים גרוסים.
תכולת האנרגיה של צמיגים גרוסים כ-35 מגה-ג'ול לקילוגרם והיא גבוהה פי שלושה מזו של פצלי שמן.
החברה ערכה ניסיונות שבהם ערבבו צמיגים גרוסים עם פצלי שמן בתהליך הפירוליזה, עם תכולת צמיגים גרוסים של 4 עד 8 אחוז.
אנפיט מחזיקה בתחנות כוח המייצרות חשמל בהיקף של כ-12 טרהוואט בשנה.
היא אחת מיצרניות האנרגיות המתחדשות הגדולות בצפון אירופה, והגדולה ביותר במדינות הבלטיות.
אנפיט מייצרת אנרגיה מרוח, שמש, פסולת וביומסה.
לדוגמה, בפברואר 2019 ייצרה החברה באמצעות אנרגיית רוח 124 ג'יגהוואט.
חברת הבת של החברה, Enefit Green, מייצרת חום וחשמל מפסולת עירונית מעורבת, אשר מעובדת לאנרגיה בתחנת הכוח הסמוכה לטאלין.
תחנת הכוח נבנתה בשנת 2013 והיא יכולה לשרוף כ-250,000 טון פסולת עירונית מעורבת בשנה.
תפוקת החשמל השנתית היא כ-134 ג'יגהוואט.
את החום המופק מתהליך השריפה מעבירה החברה לבתי מגורים בטאלין ובערים שסביבה.
Enefit Green משתמשת בביומסה לייצור חשמל וחום בשתי תחנות כוח בלטביה.
הביומסה מורכבת מפיסות עץ באיכות נמוכה שאינן מתאימות לתעשיות העץ והנייר.
Edinburgh (בעברית: אדינבורו) הוא רומן להט"בי, שנכתב ב-2001 על ידי הסופר האמריקאי אלכסנדר צ'י .
הספר מתאר את התבגרותו של נער שחווה התעללות מינית.
אפיאס "פי" גה, ילד קוריאני-אמריקאי שגדל במיין, נבחר למקהלת בנים יחד עם פיטר, שהפך לחברו הטוב ביותר ולאהבתו הראשונה.
פי ונערים אחרים נפגעים מינית על ידי מנהל המקהלה, ביג אריק גורנדט.
פי מפחד לספר, והוא לא רוצה שאף אחד יספר על כך מסיבות של מבוכה ופחד טהור.
כאשר נער אחד מגלה את הסוד, כל הנערים נחשפו כקורבנות.
הרומן בוחן את הנזק הנפשי והרגשי המחריד שעובר על הנערים וכיצד הם מתמודדים עם הטראומה.
הרומן זכה בפרס מיצ'נר / קופרניקוס למדע בדיוני, בפרס הספרות הספרותית לספרות אמריקאית באסיה, בפרס בחירת העורכים של למדא ונבחר כ"ספר השנה הטוב ביותר" על ידי Publishers Weekly.
ב-2003, אלכסנדר צ'י זכה בפרסי וייטינג על כתיבת הרומן.
Ego Death (בעברית: אגו המוות) הוא סינגל שהוקלט על ידי הראפר האמריקאי טיי דולה סיין בשיתוף הראפר קניה וסט, הזמרת, הבריטית FKA twigs והמפיק המוזיקלי סקרילקס, כסינגל הראשון מהאלבום Featuring Ty Dolla Sign.
השיר יצא לאור ב-1 ביולי 2020, על ידי חברות התקליטים אטלנטיק רקורדס.
השיר נכתב על ידי טיי דולה סיין, קניה וסט, סקרילקס, לם ספרינגסטין, אולטרה נייט, ראלפי רוסאריו, בובי ברקינס, סטפלון דון, קונור בראדלי סמית', קרייג ריצ'י אלן, ויין ג'המל, ג'ייסון ברונטון, ג'ון צ'יאפון, מארק האוורד ג'יימס, סליי אנד דה פמילי סטון, FKA twigs והופק על ידיטיי דולה סיין, סקרילקס.
האודיו הרשמי של השיר פורסם ב-1 ביולי 2020, הועלה לערוץ היוטיוב של סיין.
באודיו, ניתן לראות את עטיפת הסינגל.
+מדינהתאריךפורמטחברת תקליטיםמקורעולם1 ביולי 2020הורדה דיגיטלית • הזרמת מוזיקהאטלנטיק רקורדס
"Een beetje" (בעברית: "מעט") הוא שיר שהוקלט על ידי הזמרת ההולנדית טדי סחולטן.
השיר ייצג את הולנד באירוויזיון 1959.
בניגוד לזוכים במהדורות הקודמות, השיר "Een beetje" היה לשיר הקצבי הראשון שזכה בתחרות.
במרכז מילות השיר עומדת סחולטן אשר שואלת האם אהובה הוא אמיתי ונאמן.
התשובה לשאלות היא שם השיר, מעט.
סחולטן הקליטה את השיר במספר שפות נוספות דוגמת איטלקית, אנגלית, גרמנית, צרפתית ושוודית.
ב-11 במרץ 1959, השיר בוצע על ידי סחולטן באירוויזיון.
השיר הושר חמישי בסדר ההופעות, לפני גרמניה ואחרי מונקו.
השיר זכה במקום הראשון עם 21 נקודות.
Edwards Lifesciences (NYSE: EW) היא מפתחת, יצרנית ומשווקת עולמית של התקנים רפואיים בתחום קרדיולוגיה וציוד ליחידה לטיפול נמרץ.
החברה הוקמה בשנת 1958 על ידי מהנדס מיילס אדוורדס.
ביחד עם דר' אלברט סטאר בשנת 1960 הם קיבלו פטנט למסתם לב שפיתחו.
בשנת 1985 החברה נרכשה על ידי Baxter International, וחזרה להיות חברה עצמאית בשנת 2000.
בשנת 2017 החברה רכשה את החברה הישראלית וולטק קרדיו תמורת 340 מיליון דולר.
בהמשך היא קיבלה שליטה על מספר חברות יצרני ציוד רפואי נוספות.
מספר עובדים בשנת 2020 היה כ-14 אלף.
מטה החברה ממקום באירוויין, קליפורניה.
הסניף האירופאי של החברה ממוקם ליד מינכן.
החברה בעלת פטנטים לסוגים שונים של מסתמי לב, קטטרים וטכנולוגיות נוספות בעיקר בתחום קרדיולוגיה וציוד ליחידה לטיפול נמרץ.
בשנת 2014 החברה הקימה קרן לסבסוד בדיקות לב לאנשים ללא ביטוח רפואי מתאים.
עד לשנת 2020 בתוכנית זו טופלו כ-1.7 מיליון אנשים.
בשנת 2023 רכשה החברה 52% מחברת וקטוריוס הישראלית לפי שווי של 497 מיליון דולר, ובספטמבר 2025 השלימה את הרכישה ל-100%, לפי אותו שווי.
בשנת 2024 ביצעה אדוורדס סבב רכישות, ביניהן רכשה את הסטארטאפ הישראלי אינוולב בכ-300 מיליון דולר ואת החברות האמריקאיות ג'נהוולב ואנדוטרוניקס בכ-1.2 מיליארד דולר.
איגרס תוכנה היא חברת תוכנה בריטית, המספקת שירותי הצפנה להודעות דואר אלקטרוני.
החברה מעסיקה כ-300 עובדים ומספקת שירותים ללקוחות ברחבי העולם.
משרדיה הראשיים נמצאים בלונדון, בריטניה.
איגרס הוקמה בשנת 2007, על ידי טוני פרופר (Tony Pepper), נייל לרקינס (Neil Larkins) וג'ון גודיר (John Goodyear).
בחודש מאי 2014, נרשמה המערכת כספק מורשה של צבא נאט"ו והיא נמכרה לגופים צבאיים ואזרחים שונים ב-28 מדינות.
ביוני 2021 החברה קנתה את Aquilai שסיפקה שרותי אבטחה למשרדים ממשלתיים לרבות מטה התקשורת הממשלתית ושילבה את מוצריה במוצי החברה.
בשנת 2011, זכתה בפרס השנה בתחום אבטחת המידע בבריטניה.
בשנת 2014, זכתה בפרס השנה בתחום החדשנות, בכנס יזמים דיגיטליים.
בשנת 2014, זכתה בפרס פתרון ההצפנה של השנה.
בין השנים 2015–2017, זכתה ברצף בפרס השנה בתחום אבטחת ענן.
"Ego" (בעברית: "אגו") הוא סינגל של הזמר והמפיק המוזיקלי הצרפתי וילי ויליאם, שיצא, על ידי סקורפיו מיוזיק, Play On ווורנר מיוזיק גרופ, ב-24 בספטמבר 2015.
נכון לאוקטובר 2021, השיר הושמע למעלה מ-101 מיליון פעמים בספוטיפיי.
הווידאו קליפ של הסינגל הועלה לחשבון היוטיוב של וילי ויליאם, ב-2 בנובמבר 2015. נכון לאוקטובר 2021, הווידאו קליפ נצפה למעלה מ-781 מיליון פעמים.
"Eden" (בעברית: "עֵדֶן") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השישי שלה, Eden.
השיר יצא לאור בשנת 1998, כסינגל המוביל מתוך האלבום, בהוצאת חברת התקליטים אנג'ל רקורדס.
הוא נכתב על ידי אלכס קלייר והופק על ידי פרנק פיטרסון, שהפיק את האלבום.
מבחינה לירית, הוא עוסק בהתאהבות, פגיעה וכאב לב שמגיע בעקבות פירוקה של מערכת יחסים שהתפספסה.
בשיר, יש שימוש חוזר במטפורה של גן עדן כמקום שכל אחד מייחל להגיע אליו, הן בחיים עצמם והן במערכת יחסים.
השיר הגיע למקום ה-68 במצעד הסינגלים הבריטי.
מבקרי המוזיקה שיבחו את ברייטמן על השיר.
ב-AllMusic נכתב: "המנעד הרחב של "Eden" והקול היפהפה של ברייטמן הם שילוב מנצח".
כמו כן, תיארו את קולה של ברייטמן כ"גמיש" ו"עשיר".
הווידאו קליפ הרשמי של השיר שבוים בידי מייקל ג'וגאגן ופורסם לראשונה ביוטיוב ב-3 באפריל 2013.
השיר "Eden" בוצע והוקלט גם על ידי הוברפוניק ונכלל באלבום, Blue Wonder Power Milk.
גרסתה של הלהקה זכתה להצלחה בעיקר בבלגיה, שם הגיעה בשיאה למקום ה-12 במצעד הסינגלים הרשמי של המדינה.
אותה הגרסה שהתה במצעד במשך 13 שבועות בסך הכול והפכה לאחד משיריה המצליחים ביותר של הלהקה.
פרק זמן לצאתה, עלתה הגרסה של השיר משנת 1998, לרשת הזרמת המדיה ספוטיפיי, תוך שהצליחה לצבור שם למעלה מ-8.5 מיליון השמעות.
מילותיו של "Eden" עוסקות בהתאהבות.
המטפורה שחוזרת בהן היא המילה "עדן" ("Eden"); זאת במטרה להמחיש את התובנה שבכל אדם ישנו גן עדן לכאורה.
אותו הגן הוא המקום הרוחני והמעצים שמי שימצא את הדרך לשם יצליח להגיע ל"פסגת חייו".
כמו כן, אם יגיע לגן של אדם אחר, הוא יתאהב בו.
בבית הראשון מביעה ברייטמן תמיהה ושרה: "האם אי פעם חשבת עליי / בתור החברה הטובה ביותר שלך / האם אי פעם חשבתי עליך / אני לא מתלוננת".
מטרת השאלה היא לבחון האם אותו האדם עליו היא שרה מבין את כמיהתה להיות עימו.
מחד גיסא, היא מנסה להבין האם גם הוא חושק בה ורואה אותה כמישהי מיוחדת ומאידך גיסא, היא שואלת את עצמה את אותה השאלה ומסכמת בכך שהיא מעדיפה לו לפתוח את הנושא ואינה מתלוננת.
כך או כך, היא חשה שבצורה הזו הם יצליחו לחיות יחד.
בהמשך השיר, היא מצהירה: "מעולם לא ניסיתי להרגיש / אף פעם לא ניסיתי להרגיש / הרטט הזה / אף פעם לא ניסיתי להגיע / אף פעם לא ניסיתי להגיע / (ל)עדן שלך".
ברייטמן מציגה לראשונה את הכאב שהצליחה להסתיר.
היא מבינה שלהתאהב במישהו אינו תלוי בה, אך חוששת מדחייה ועל כן, לא מנסה לפעול בהתאם.
בסוף השיר, היא קובעת: "חשבתי עליך פעם / בתור האויב שלי / האם אי פעם חשבת עליי / אני מתלוננת".
היא מרגישה פגועה מבפנים ושואלת מדוע אי אפשר להשתוות לתשוקה הזו.
השאלה "האם אי פעם חשבתי עליך / כאויב שלי" זהה לשאלה אם היא אי פעם עשתה משהו רע לאדם הזה והדחייה היא אחת הדרכים שמצא אותו אדם לנקום בה.
את השאלה "האם אי פעם חשבת עליי", היא שואלת במטרה לבחון האם האדם הזה עושה את זה רק כדי לפגוע בה.
שתי המילים האחרונות בשיר, "אני מתלוננת", קובעות שהדרכים האלה להתאהב אינן הוגנות, ונראה שהאדם הזה, עכשיו, משחק עם התחושה שלה, מפתה אותה ומוליך אותה שולל.
עבור "Eden" צולם וידאו קליפ נלווה, שעוצב בקונספט של שאר הקליפים מ-Eden, האלבום בו נכלל השיר.
הקליפ פורסם לראשונה ביוטיוב ב-3 באפריל 2013, אך לא הועלה לערוץ היוטיוב הרשמי של שרה ברייטמן.
הוא בוים בידי במאי הווידאו קליפים מייקל ג'וגאגן.
לאורכו של הקליפ, ניתן לראות את צלליה של ברייטמן, תוך שישנן סצנות בהן ניתן לראות שלל נרות דלוקים.
האודיו הרשמי של "Eden" הועלה לערוץ היוטיוב הרשמי של שרה ברייטמן ב-3 באפריל 2020.
קבוצת אגמונט הוא ארגון בינלאומי המאחד את רשויות המודיעין הפיננסי של מדינות מרחבי העולם ומטפל בנושאי הלבנת הון ומימון טרור.
הגופים החברים בקבוצה אוספים מידע על פעילויות פיננסיות חשודות וחריגות, מעבדים אותו ומשתפים את הממצאים עם גורמי אכיפת החוק הרלוונטיים.
הקבוצה מאגדת יחידות מודיעין פיננסי מ-167 מדינות מרחבי העולם וביניהן מדינת ישראל שצורפה בשנת 2002.
קבוצת אגמונט הוקמה בשנת 1995 כקבוצה של 24 יחידות מודיעין פיננסי ממדינות שונות, במטרה להתמודד עם עבירות הלבנת ההון ומימון טרור הכרוכות בהעברות כספים בין מספר מדינות.
שם הקבוצה נגזר משמו של ארמון אגמונט בבריסל, בלגיה.
בשנת 2002, צורפה הרשות לאיסור הלבנת הון ומימון טרור כחברה בקבוצה.
בחודש פברואר 2008, המטה המרכזי של הקבוצה הועבר לאונטריו, קנדה.
בשנת 2021, זכתה ישראל במקום הראשון בתחרות החקירה הכלכלית הטובה בעולם.
"Ego" (בעברית: אגו) הוא סינגל של הזמרת-יוצרת הבריטית אלה אייר, בשיתוף פעולה עם המפיק המוזיקלי האמריקאי, טיי דולה סיין, שיצא לאור על ידי וירג'ין EMI רקורדס, ב-11 באוגוסט 2017.
נכון לפברואר 2022, השיר הושמע למעלה מ-6.8 מיליון פעמים בספוטיפיי.
הווידאו קליפ של הסינגל הועלה לחשבון היוטיוב של אלה אייר ב-4 בספטמבר 2017. נכון לפברואר 2022, הווידאו קליפ נצפה למעלה מ-1.2 מיליון פעמים.
אזורתאריךפורמטחברת תקליטים הממלכה המאוחדת 11 באוגוסט 2017הורדה דיגיטלית, הזרמת מוזיקהוירג'ין EMI רקורדס
Eddsworld (מוסגנן כ-EDDSWORLD; בתרגום מילולי: עולמו של אד) היא סדרת רשת מונפשת בריטית שנוצרה על ידי אד גולד.
מאז עליית הבכורה ב-6 ביוני 2003, הסדרה פורסמה באינטרנט בצורות שונות, ביניהם Newgrounds, DeviantArt, YouTube, וכן באתר האינטרנט הפרטי של הסדרה.
קטעים נבחרים מהסדרה שודרו ב-BBC.
לאחר מותו של גולד ממחלת הלוקמיה ב-25 במרץ 2012, תומאס רידג'וול קיבל לידיו את הסדרה, והשיק מסע מימון המונים בשם Eddsworld: Legacy על מנת להמשיך את הסדרה.
לפני יציאתו של הפרק האחרון של Eddsworld: Legacy בשנת 2016, הודיע רידג'וול כי הוא פורש מהפקת הסדרה, והעביר את השליטה למאט הארגריבס ולמשפחתו של גולד.
ב-1 בינואר 2017, אתר האינטרנט חזר לאוויר, ועמו גם קומיקס חדש של Eddsworld שנכתב ואויר על ידי מאט הארגריבס.
ב-1 באוגוסט 2020, שוחרר סרטון קצר שהכריז על תחילת Eddsworld Beyond, עם מאט הארגריבס במושכות.
נכון לפברואר 2023, לערוץ היוטיוב של הסדרה יש יותר מ-4 מיליון רשומים.
בזמן מותו של גולד, ערוץ היוטיוב של הסדרה נחשב לערוץ הקומדיה הבריטי בעל מספר הרשומים הגבוה ביותר והרביעי הנצפה ביותר בבריטניה.
מארגני ועידת האקלים של האו"ם לשנת 2009 שיתפו פעולה עם Eddsworld ליצירת פרק של הסדרה הנוגע לשינויי האקלים, ששודר בטקס הפתיחה של הוועידה.
Eddsworld עוקב אחר הרפתקאותיה של קבוצת צעירים המתגוררים יחד בבית אי שם בממלכה המאוחדת: אד, יוצר האובססיבי לקולה; טום, ניהיליסט וציניקן חסר גלגלי עיניים; מאט, נרקיסיסט טיפש חסר חוש הומור; וטורד, נורווגי-קנדי שאוהב לירות באקדחים ומכור להנטאי.
כל פרק מגולל הרפתקאה אחרת של החבורה, ללא קשר עלילתי בין הפרקים.
לאחר מספר שנים של ריצת הסדרה, טורד החליט לעזוב.
עזיבתו תועדה בפרק "25ft Under the Seat".
דמותו החוזרה לשני החלקים של הפרק The End, שהופק עם סיום Eddsworld Legacy.
הסדרה מתאפיינת בהומור נונסנס, אזכורים לתרבות הפופ ולעיתים פרודיות על סרטים, סדרות, ומשחקי מחשב.
הגיבורים של Eddsworld הם פרודיות מוגזמות על יוצר הסדרה אד גולד וחבריו.
Edd (מדובב על ידי אד גולד [2004-2012], טים האוטקיט [2012-2016 ב-Eddsworld Legacy] וג'ורג' גולד [2020-היום ב-Eddsworld Beyond]) - אמן הרפתקני הלובש קפוצ'ון ירוק.
חובב משחקי מילים מושבע ואוהב קוקה קולה ובייקון.
טום (מדובב על ידי תומאס רידג'וול [2005–2016] ואד טמפלר [2021–הווה ב-Eddsworld Beyond]) - בסיסט אלכוהוליסט ציני, לובש קפוצ'ון כחול וחסר עיניים.
נגרר לעיתים קרובות להרפתקאותיו של אד למרות מחאותיו.
מאט (מדובב על ידי מאט הארגריבס) - נרקיסיסט אובססיבי, טיפש וחסר חוש הומור.
לובש קפוצ'ון סגול עם מעיל ירוק עליו ובעל סנטר מסותת.
טורד (מדובב על ידי טורד לארסון [2005–2008], ג'יימי ספייסר-לואיס [2016]) - ממציא נורווגי-קנדי מכור להנטאי שאוהב להשתמש באופציית הירייה.
יש לו יריבות עם טום והוא לא אוהב את השיר Sunshine, Lollipops and Rainbows.
טורד עוזב את החבורה בפרק "25ft Under the Seat", אך חוזר עם כוונת זדון בפרק "The End".
הוא אובססיבי להוביל על אד ונהנה לשמוח לאידו.
ג'ון (מדובב על ידי אדי בוולי [2010–2016]) - בן ביתו של אדוארדו ומקבילו לטום.
הוא מאוד טיפש, ואדוארדו מתעלל בו פיזית מסיבות קטנוניות.
הוא נהרג ב-The End (חלק 2) כנפגע עקיף במהלך הקרב בין חבריו של אד לבין טורד.
מארק (מדובב על ידי בן רודמן) - בן ביתו של אדוארדו ומקבילו למאט.
כמו חבריו, הוא נהנה כל הזמן לשמוח לאידם של שכניו.
לאחר מותו של ג'ון, מארק מנחם את אדוארדו במהלך דיכאונו.
הבמאי הרשע (מדובב על ידי כריסטופר בינגהאם) - במאי קולנוע נבל שניסה לשכפל את אד וחבריו כדי לחזק את המכירות של סרטו ב"ספייס".
הוא מלווה בעוזרו לארי, שכמעט ולא סובל את הטמטום שלו.
פול (מדובב על ידי פול טר וורטה [2008–2013]) - שומר צבאי הולנדי שלוקח על עצמו מספר תפקידים לאורך הסדרה.
Zanta Claws (בקולו של ג'וש טומאר) - סנטה קלאוס זומבי שנועד להרוס את חג המולד.
הוא תוקף ורוצח כל מי שהוא רואה בו שובב.
לרוב תוקף את אד וחבריו, ובעל טינה ליורשו בתפקיד.
אל (מדובבת על ידי ויקי גולד) - הגרסה הנשית של אד.
תמרה (מדובבת על ידי קלואי דנגייט [2015], רייצ'ל קיקי [2020–הווה]) - הגרסה הנשית של טום.
מטילדה (מדובבת על ידי אליס אן סטייסי [2015], ג'ניפר בינגהאם [2020–הווה]) - הגרסה הנשית של מאט.
"Effortless" (בעברית: "ללא מאמץ") הוא סינגל שהוקלט על ידי הזמרת השוודית ז'קלין.
הוא יצא לאור ב-2 במרץ 2024 דרך חברת התקליטים יוניברסל מיוזיק גרופ, כסינגל שלא מתוך אלבום אולפן.
"Effortless" נכתב והולחן על ידי ז'קלין, ג'ימי ינסון, קאצי אופיה, ת'ומאס ג'יסון ודינו מדאנהודז'יץ', שגם הפיק אותו מוזיקלית.
הוא תואר כשיר אהבה עכשווי מסוגת הפופ.
הוא יצא לאור לשירותי הסטרימינג השונים, כמו ספוטיפיי ואפל מיוזיק, ב-2 במרץ 2024. למחרת פורסם בערוץ היוטיוב של ז'קלין קליפ עם מילות השיר.
ב-1 בדצמבר 2023 אישר תאגיד השידור השוודי כי ז'קלין עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Effortless".
היא התחרתה במקצה השלישי, שנערך ב-17 בפברואר 2024 בווקשה.
בסיום סבב ההצבעה הראשון דורגה במקום הראשון, והעפילה לשלב הגמר, שהתקיים ב-9 במרץ בו הגיעה למקום התשיעי עם 61 נקודות.
+תאריכי פרסום ופורמטים של "ללא מאמץ" אזור תאריך פורמט חברת תקליטים גרסה הערות עולם 2 במרץ 2024 סטרימינג הורדה דיגיטלית יוניברסל מקורית
Ego Death at a Bachelorette Party הוא אלבום האולפן השלישי של הזמרת-יוצרת האמריקאית היילי ויליאמס.
האלבום יצא לאור ב-28 באוגוסט 2025, על ידי חברת התקליטים Post Atlantic.
היא העלתה לראשונה 17 מתוך 18 השירים לאתר הרשמי שלה ב-28 ביולי 2025, ומאוחר יותר הוציאה אותם כשירים עצמאיים לשירותי סטרימינג ב-1 באוגוסט.
ויליאמס הוציאה את האלבום באופן עצמאי באופן רשמי ב-28 באוגוסט 2025, שנתיים לאחר שעזבה את חברת התקליטים אטלנטיק רקורדס.
ויליאמס כתבה יחד את השירים, ניגנה על מספר כלים, ושיתפה פעולה עם המפיק דניאל ג'יימס, שליווה את ג'ים-אי סטאק ובריאן רוברט ג'ונס בשירים נבחרים.
ב-23 ביולי 2025, תחנת הרדיו הציבורית של נאשוויל, WNXP, דיווחה כי שיר חדש של היילי ויליאמס יושמע בבכורה בתחנה באותו לילה.
ההודעה לוותה בסרטון של אדם המחזיק את הדיסק של השיר, עליו נכתבו המילים "Mirtazapine" ו-"Glum" בטוש.
הראשון, הקרוי על שם תרופה נוגדת דיכאון באותו שם, הושמע בבכורה כמתוכנן ללא כל פירוט בנוגע ליציאתו הרשמית.
זו הייתה הוצאת הסולו הראשונה של ויליאמס מאז אלבומה Flowers for Vases / Descansos משנת 2021. ב-28 ביולי, הזמרת העלתה 17 שירים חדשים – כולל זה שהוזכר לעיל – לאתר הרשמי שלה.
ניתן היה לגשת לשירים רק לאחר הזנת קוד בן 16 ספרות שנשלח למעריצים שרכשו מוצר מחברת צבעי השיער של ויליאמס, Good Dye Young.
הוצאת מוזיקה העניקה לאוסף השירים ללא שם את הכותרת Ego, אותו שם של מוצר הצבע הצהוב של המותג של ויליאמס.
האתר הציג סגנון דומה לתצוגות שולחן העבודה של Microsoft Windows משנות ה-2000, כולל הרצועות הלא מסודרות בפורמט קובץ MP3 מעל רקע צהוב עם תמונות של הכלב שלה.
כ-24 שעות לאחר פרסומו, האוסף הוסר מהאתר, שחשף את ההודעה "תודה שהקשבתם".
ויליאמס הוציאה במפתיע את 17 השירים לסטרימינג ב-1 באוגוסט 2025, כסינגלים בודדים.
זה סימן את הוצאת האלבום העצמאית הראשונה שלה לאחר שעזבה את חברת התקליטים אטלנטיק רקורדס בשנת 2023 – יותר מ-20 שנה לאחר תחילת החוזה כחלק מפאראמור ופורסם תחת שם מסחרי רשום בשם "Post Atlantic" והופץ דרך Secretly Distribution.
קליפ לשיר "Ego Death at a Bachelorette Party", בבימויו של זכרי גריי, הוקרן בבכורה ב-5 באוגוסט.
הקליפ התרחש בנאשוויל וכולל הופעת אורח של הפוליטיקאי ג'סטין ג'ונס.
בריאיון לבילבורד, אמרה המנהלת של ויליאמס, ליאה הודג'קיס, כי שיווק ההפצה נובע מהרעיון שלהם "להפוך את המוזיקה למוחשית" ו"חוויה" שוב.
היא פירטה כיצד אנשים נוטים "אפילו לא לשים לב למה שהם מקשיבים לו" עקב רשימות השמעה שנבחרו בפלטפורמות סטרימינג, כמו ספוטיפיי ואפל מיוזיק.
ויליאמס רצתה להתייחס לשירים כסינגלים בודדים מכיוון שלא חשבה על אלבום לאורך כל תהליך הכתיבה.
השיר "Glum" קיבל גם קליפ, שבוים במשותף על ידי איי ג'יי גיבוני וחבר פאראמור זאק פארו, והוקרן בבכורה ב-18 באוגוסט.
בסטורי באינסטגרם, ויליאמס אמרה שהאוסף יצא פיזית, אם כי לא נועד להיחשב כאלבום.
היא גם חשפה שהיא "מקשיבה להזמנות פוטנציאליות לרשימת שירים ועדיין מנסה ליצור אלבום משלה", ורמזה על אריזה מחודשת בעתידית.
האלבום Ego Death at a Bachelorette Party יצא רשמית כאלבום למדיה הסטרימינג ב-28 באוגוסט 2025, ובו 18 שירים שיצאו בעבר לצד "Parachute" כשיר הסיום.
פורמטים פיזיים שונים מתוכננים לצאת ב-7 בנובמבר 2025, גם דרך Post Atlantic.
בזמן שהכריזה על יציאת האלבום ורשימת השירים הסופית ברשתות החברתיות, ויליאמס מילאה את השירים 19 ו-20 ברווחים ריקים, ורמזה על שני שירים נוספים שעתידים לצאת.
כדי להשלים את סדר השירים, היא קיבלה השראה מאתר אינטרנט שנוצר על ידי מעריצים שאסף את הרשימות המועדפות של המעריצים ששותפו כרשימות השמעה.
האלבום הוא אלבום פופ אלטרנטיבי, הכולל אלמנטים של רוק אלטרנטיבי, טריפ הופ, אינדי רוק, מוזיקת פולקפולק, סינת'-פופ, ושוגייז.
ויליאמס ניגנה על מספר כלי נגינה עבור האלבום וכתבה יחד את השירים בשיתוף פעולה עם מפיק התקליטים דניאל ג'יימס, וגם בריאן רוברט ג'ונס וג'ים-אי סטאק, בין היתר.
ארגוןרשימהמיקוםמקורAssociated Pressהאלבומים המובילים של AP לשנת 2025–Consequence50 האלבומים הטובים ביותר של 202536The Line of Best Fit אלבומי השנה (2025)6Stereogum50 האלבומים הטובים ביותר של 202532הניו יורקרהאלבומים הטובים ביותר של 20256פייסט50 האלבומים הטובים ביותר של 202520רולינג סטון100 האלבומים הטובים ביותר של 20259
+ תאריכי יציאות לאור ופורמטים עבור Ego Death at a Bachelorette Partyאזורתאריך יציאהפורמט (ים)חברת תקליטיםמקורכלל העולם28 באוגוסט 2025הורדה דיגיטלית • הזרמת מוזיקה • תקליטור • תקליטPost Atlantic
Einherjer (אינהרייר) הייתה להקת ויקינג מטאל/בלאק מטאל שהוקמה ב-1993 בהאוגסנד, נורווגיה.
חלק מאלבומיה הם בעלי סממנים פולקלוריסטיים מובהקים בעוד חלק אחר מאלבומיה הם יותר בכיוון של בלאק מטאל מסורתי.
הליריקה של אינהרייר עוסקת באגדות הנורדיות העתיקות (המיתולוגיה הנורדית), ולכל אלבום יש עלילה נורדית וסיפור עם שונה.
שמה של להקה לקוח מהמיתולוגיה הנורדית, כאשר המונח אינהרייר מיוחס לגיבורים (הלוחמים) שמתו בקרב והגיעו להיכל הגיבורים המתים, ולהאלה, ובמותם הם יושבים לצידו של ראש האלים אודין.
הלהקה התפרקה בשנת 2004 לאחר ששחררו את אלבום האחרון 'Blot' בדצמבר 2003.
בדצמבר 2004 הקימו רוב חברי ההרכב שהתפרק יחד עם חברי ההרכב המקורי להקת ת'ראש מטאל העונה לשם Battered.
גרהרד סטורסונד (Gerhard Storesund) - תופים וקלידים (1993-2004)
אקסל הרלאו (Aksel Herløe) - באס (הצטרף ללהקה ב-1999 וניגן כבסיסט באלבום Blot)
"" (בעברית: "אה, אה, אין דבר אחר אשר אוכל להגיד") הוא הסינגל השלישי מאלבום הבכורה של הזמרת האמריקאית ליידי גאגא, The Fame (2008).
הוא יצא לאור כסינגל השלישי באוסטרליה, ניו זילנד ומדינות נבחרות באירופה וכסינגל הרביעי בצרפת.
השיר הוא בלדה בסגנון קליפסו, המדברת על מציאת בן זוג חדש לאחר התפרקות במערכת יחסים.
בנוסף, "" לא יצא לאור כסינגל בארצות הברית והוא קיבל ביקורות שליליות מאמריקאים שכינו אותו כ-"שיר יבש וחסר חיים, שהורס את תדמית הילדה הרעה באלבום" והשוו אותו לצלילי השיר "Umbrella" של הזמרת ריהאנה משנת 2007.
אף על פי שלא זכה להצלחה בינלאומית כמו הסינגלים הקודמים, הגיע השיר אל המקום החמישה עשר במצעד המוזיקה האוסטרלי ולתשיעי במצעד הרשמי של ניו זילנד.
בשוודיה נחל הצלחה שם נכנס למקום השני, ובצרפת, צ'כיה, והונגריה הגיע לעשירייה הפותחת.
"" קיבל תואר זהב באוסטרליה, צרפת, שוודיה, דנמרק, ניו זילנד, וארצות הברית עם מעל ל-500,000 עותקים.
הווידאו קליפ לשיר מלווה בסגנון איטלקי-אמריקאי של שנות החמישים, בו גאגא נראית עם חבריה משוטטים בשכונה איטלקית, ושרה את הפזמון בביתה של בן זוגה בזמן שהיא מכינה לו ארוחה.
גאגא ביצעה את השיר בסיבוב ההופעות הראשון שלה לקידום האלבום, "The Fame Ball Tour" ובסיבוב ההופעות השני שלה, אשר נתמך על גבי המיני-אלבום השלישי שלה, "The Monster Ball Tour".
"Eh Eh" נכתב על ידי גאגא עם מרטין קיזרזנבאום, שהפיק יחד איתה את השיר.
הוא הוקלט באולפני ההקלטות צ'רי-טרי בסנטה מוניקה, קליפורניה.
בשנת 2005 הקים קיזרזנבאום את צ'רי-טרי רקורדס יחד עם ג'ימי איובין, אז יו"ר אינטרסקופ רקורדס לאחר שהחתים מספר אמנים, עבד עם גאגא שלא הייתה ידועה אז עד אלבום הבכורה שלה, The Fame, והפיק יחד איתה ארבעה שירים, כולל את "The Fame" הנושא את שם האלבום.
אחד השירים שכתבו יחד היו, "" במהלך הקלטת השיר עיצבה גאגא כינוי לקיירזנבאום, שנקרא "Cherry Cherry Boom Boom".
הם שמרו על הכינוי בכל ארבעת השירים עליהם עבדו.
קיארסנבאום המשיך עם הכינוי בכל שאר הפרויקטים העתידיים שלו.
צוותים אחרים שעבדו על השיר כללו את טוני אוגל, שעשה את הנדסת הקלטת השמע לשיר, את רוברט אורטון לערבוב השמע וג'ין גרימאלדי, ששלט בשיר באולפני אואזיס מאסטרינג בברבנק, קליפורניה.
מבחינה מוזיקלית, "" זוכה לתיאור של בלדה בהשוואה לשאר שירי הז'אנר הדאנס-פופ מתוך The Fame.
זהו שיר פופ סינת'פופ המושפע משנות השמונים, תוך שילוב של המילים "אה, אה" כפי שנמצאות בסינגל "Umbrella" של הזמרת הברבדית ריהאנה משנת 2007, על פי הכתב פרידום דו לאק מעיתון הוושינגטון פוסט.
גאגא הצהירה כי המילים של עוסקות באהבה והיא הסבירה כי "Eh Eh" הוא שיר הפופ הפשוט שלי על מציאת מישהו חדש ופרידה מבן הזוג הקודם".
הסופר ג'יימס א'פרון הזכיר בספרו The Album: A Guide to Pop Music's Most Provocative (האלבום: מדריך ליצירות הפרובוקטיביות, המשפיעות והחשובות ביותר של מוזיקת הפופ) שעם הטקסטים שלו שמרה גאגא על התמקדות ביחסים חולפים.
אף על פי שמילותיה דיברו על המאהב שלה לשעבר שהיא מצאה מישהו חדש ולא התכוונה לפגוע בו, החזרה המתמשכת על הביטוי "שום דבר אחר אשר אוכל לומר" מחזקת את אופי החולף של היחסים המתוארים.
על פי התווים המפורסמים באתר Musicnotes.com על ידי חברת ההקלטות, "Sony/ATV", השיר מוגדר בחתימת הזמן המשותף שלו עם קצב מתון של 94 פעימות לדקה.
הטווח הקולי של גאגא משתרע בין B3 ל-C♯5 כשהמפתח הראשי בו מוגדר השיר הוא E מז'ור.
השיר עוקב אחר התקדמות האקורדים של E – B – F♯m – E – B – F♯m.
מוזיקאי הסינת'פופ פרנקמוס עיבד מחדש את השיר לאלבום הרמקסים של גאגא, The Remix משנת 2010, שם תמרן את השירה של גאגא ויצר איתה איכות שונה, כפי שציין ניקי אסקידו מחברת Phoenix New Times.
הסינגל יצא לראשונה בניו זילנד ב-10 בינואר 2009, ובהמשך באוסטרליה ב-30 בינואר 2009. "Eh Eh" היה השיר השני שהתווסף ברדיו האוסטרלי בשבוע שהחל ב-15 בדצמבר 2008. הוא התחיל לראשונה לקבל אווירה בכל תחנות רשת יום.
השיר אושר כסינגל אוסטרלי באתרה הרשמי של גאגא ב-15 בינואר 2009. באותו יום פורסם באתר האינטרנט שלה רמיקס רשמי עבור השיר ואחריו עוד אחד שמציג את עטיפתו הרשמית.
ב-5 במרץ 2009, רמיקס של המפיק Pet Shop Boys - בשם "Mix Mix Synthetic Soul" - היה זמין להורדה בחינם באתר האוסטרלי של גאגא.
השיר קיבל ביקורות מעורבות ביציאתו שרובן שליליות ממבקרי מוזיקה.
סאל סינקמאני ממגזין Slant אמר כי "את האווירה הקלה וההתנהגות הרכה של "" קשה לקבל כשהוא דחוק בין שירים עם תדמית של ילדה רעה כמו "Poker Face" ו-"Beautiful, Dirty, Rich".
במאמר אחר שניתח אודות הווידאו קליפים שהוציאה גאגא, ציין אוסקר מורלדה ממהמגזין כי "Eh Eh כשיר הוא מקרה מסקרן, במקום הפופ דאנס הסקסי-אנדרוגיני בסיוע הטכנולוגי השולט בנתח טוב של האלבום, The Fame, הוא ושירים אחריו כמו "Brown Eyes" הם עדות לפשטות, פשוטים יותר, ומציגים את גאגא כנה.
אוון סוודי מהמגזין PopMatters אמר כי השיר הוא הרגע המביך ביותר באלבום וכתוצאה מכך גורם לאלבום להפסיק ובכך להרוס את "אווירת המסיבה של הילדה הרעה".
ג'ואי גררה מהעיתון כרוניקל יוסטון אמר כי "" הוא בולט ומקפיץ עם אישיות קולית כלשהי".
ג'נבייב קוסקי מהעיתון האינטרנטי The A.V.
Club קרא לשיר "מוקטן" ומתח ביקורת על יכולותיה הקוליות של גאגא בשיר.
ג'ון קרמניקה מעיתון הניו יורק טיימס כינה את השיר "לא מרשים".
קתרין פ'לואיס מעיתון הוושינגטון פוסט "כינתה את השיר כ-"בלדה מצייצת".
כריסטינה מרטין מהעיתון The Meridian Star הרגישה ש-"השיר, יחד עם "Summerboy" מהאלבום, הוא קליל ואופטימי באופיו".
מאט בוסקרוס מהאתר Quinnipiac Chronicle אמר שהשיר נראה כמו "מילוי".
בביקורת על האלבום The Fame, התייחס כתב האתר Mako נוי אלוש לשיר במשפט, "באופן צפוי האלבום לא חף מקלישאות פופ כמו "Boys Boys Boys", העתקות בוטות כמו השיר "Beautiful Dirty Rich" (גוון סטפאני בקריז), וגם כמה קטעים נוראים כמו "" ו-"Brown Eyes".
"" הופיע לראשונה במצעד המוזיקה האוסטרלי במקום ה-38 ב-18 בינואר 2009. שבוע לאחר מכן עלה למקום ה-32 ובשיאו הגיע למיקום ה-15, עד ל-1 במרץ 2009 זהו הסינגל השלישי של גאגא שנכנס ל-20 המובילים במצעד.
לאחר ששהה במצעד כ-13 שבועות הגיע להסמכת תואר זהב על ידי איגוד תעשיית ההקלטות האוסטרלי, לאחר שמכר כ-35,000 עותקים.
בניו זילנד הגיע לראשונה למקום ה-40 במצעד הרשמי ב-18 בינואר 2009. בשבועות הבאים הגיע למקום למיקום ה-9 במצעד ושהה במיקום כשלושה שבועות רצופים ובכך הפך לסינגל השלישי של גאגא שמגיע לעשירייה המובילה בניו זילנד.
ב-24 במאי 2009 השיר הגיע למעמד זהב עם כ-7,500 עותקים על ידי איגוד תעשיית ההקלטות של ניו זילנד.
בשיאו, השיר הגיע למקום ה-7 במצעד צרפת ומכר מעל 52,000 עותקים בהקשבה לאיגוד תעשיית ההקלטות של צרפת.
ב-21 בפברואר 2009 במצעד הבילבורד "" נכנס למקום ה-68 במצעד הרשמי של קנדה בנוסף לכך שלא יצר כסינגל רשמי במדינה אך יצא מהמצעד בשבוע לאחר מכן.
השיר חזר למצעד למשך 2 שבועות באוגוסט 2010. אף על פי שלא יצא כסינגל רשמי בארצות הברית, קיבל השיר את תואר זהב על ידי איגוד תעשיית ההקלטות האמריקאי (RIAA), לאחר שנמכר בכלמעלה מ-500,000 עותקים.
השיר הופיע לראשונה במצעד הרשמי של שוודיה ב-2 באפריל 2009 והגיע בשיאו למקום השני.
במצעד השירים הדיגיטליים של המדינה, Eh, Eh (Nothing Else I Can Say) הגיע למקום הראשון בשבועו הרביעי.
ב-15 במאי 2009 נכנס השיר למצעד הרשמי של דנמרק במקום ה-28 ובשיאו עלה למקום ה-14. באירופה השיר נכנס למיקום ה-40 במצעד אירופה הוט 100.
הווידאו קליפ בסגנון האיטלקי-אמריקאי הופק על ידי ג'וזף קאהן, צולם לאחר הקליפ לסינגל הבא "LoveGame" בלוס אנג'לס ב-9 בינואר 2009. על הקליפ הסבירה גאגא כי "רציתי להראות צד אחר של עצמי, אולי צד ביתי יותר, ורציתי ליצור דימויים יפים ומדהימים של אופנת שנות החמישים".
היא הבהירה עוד, כי בהיבטים האופנתיים בסרטון היא רצתה ללכת בכיוון ההפוך לדימוי הרגיל שלה, היא רצתה מלתחה צהובה המבוססת על האמונה שהצבע יהפוך ללהיט גדול בעולם האופנה בשנת 2009.
הסרטון מתחיל בכך שמראים את איטליה הקטנה ואת גאגא חושבת על אופנוע וספה, ובעשרים שניות הראשונות מראים בעיקר את גאגא מוקפת במספר גברים ואת העיר.
לאחר מכן גאגא מסתובבת עם כמה חברים, צוחקת ומתלוצצת במסעדה, כשהיא במספר סצנות ממשיכה לשבת על האופנוע.
היא מוצגת ישנה במיטה, מתעוררת וחשופת נעליים ורודות ושרה ומבשלת לגבר בבית ורוקדת תוך כדי.
בסצנה הבאה מגהצת בגדים בזמן שהגבר צועק בטלפון.
בקליפ משתתפים גם 2 כלבים דלמטים שהשתתפו גם בקליפ לסינגל הקודם, Poker Face.
בסוף הקלים מוצגת בשמלה צהובה פרחונית עם שעונים צהובים על ידיה עם תספורת ייחודית וברקע עומדים חברות גברים שכולם שרים את הפזמון ובשניות האחרונות המצלמה חוזרת למיטתה.
מספר צפיותיו של הקליפ עומדות כיום נכון למרץ 2021 על כ-80 מיליון.
לקליפ יצא וידאו שמראה את כל הצילומים מאחורי הקלעים באתרה הרשמי ב-Vevo שבו גאגא מסבירה את דעתה לגבי הסרטון.
הופעת הקידום הראשונה של "" הייתה בשיתוף פעולה עם המוזיקאי ספייס קאובוי, בליווי ביטבוקס ופסנתר במשרדו "Cherrytree Studios", והוצא גם כשיר השלישי במיני-אלבום הראשון של גאגא, The Cherrytree Sessions.
השיר גם נכלל ברשימת ההשמעה של גאגא במסע ההופעות הראשון שלה, "The Fame Ball Tour".
השיר מתחיל כאשר גאגא מסיימת לבצע את "Money Honey" ומסך ענק מאחוריה מתחיל להראות ברקים, תוך כדי שהדי ג'יי ספייס קאובוי משמיע בעמדת הדי ג'יי שלו קולות חזקים של רעמים, השיר מתחיל להישמע עם פלייבק וגאגא מתחילה לשיר את מילותיו.
כאשר השיר מגיע לפזמון גאגא מבקשת מהקהל להצטרף אליה עם ידיים באוויר.
העיתון היום יומי "The New York Times" כינה את הופעותיה עם השיר כ-"חסרות מנוחה" והוסיפו ש-"אחד הדברים היפים בגאגא אלה המסתוריות שלה, היא לא סיפרה לנו מי זאת הגברת הזאת באמת".
השיר גם נכלל בסיבוב ההופעות השני של גאגא, שנמשך כשנתיים בין 2009 ל-2011, "The Monster Ball Tour", בו היא נראית בערפל כבד בבגד כסוף שמזכיר כדור דיסקו ועם מכנס לבן, עומדת בתוך כדור שקראה לו "The Orbit".
גאגא ביצע את השיר גם בפסטיבל גלסטונברי 2009 בו לבשה חזייה פירוטכנית שירתה להבות נוצצות מאזור השדיים שלה בזמן ששרה את פזמון השיר.
בספטמבר 2009 הופיעה גאגא בתוכנית הטלוויזיה הצרפתית "Taratata", שם ביצעה את "" על פסנתר, כשהיא לבושה במסכה אדומה.
מקוםתאריםמכירותאוסטרליה (ARIA)זהב35,000ארצות הברית (RIAA)זהב500,000דנמרק (IFPI Denmark)זהב7,500ניו זילנד (RMNZ)זהב7,500שוודיה (GLF)זהב10,000סיכוםבכל העולםN/A1,500,000 מכירות + הזרמת מדיה בלבד
אזור תאריך יציאה פורמט שחרוראוסטרליה10 בינואר 2009הורדה דיגיטליתניו זילנדדנמרק3 במרץ 2009פוליןשוודיה16 במרץ 2009איטליהבריטניה11 בינואר 2009צרפת7 בספטמבר 2009תקליטור
כותבים – ליידי גאגא, מרטין קירשנבאום
Either/Or הוא שמו של אלבומו השלישי של אליוט סמית'.
האלבום יצא לאור ב-25 בפברואר 1997.
שם האלבום נובע משמו של ספר בעל אותו שם של הפילוסוף סרן קירקגור, מה שמשקף את עניינו של סמית' בפילוסופיה, מקצוע אותו למד בקולג' המפשייר שבמסצ'וסטס.
בשנת 2020 מגזין הרולינג סטון דירג את האלבום במקום ה-216 ברשימת 500 האלבומים הטובים ביותר בכל הזמנים.
כל השירים באלבום נכתבו על ידי אליוט סמית'.
כל הכלים באלבום מנוגנים על ידי אליוט סמית'.
השירים Angeles, Between The Bars ו-Say Yes הופיע בפסקול הסרט של גאס ואן סנט, "סיפורו של ויל האנטינג", יחד עם השירים No Name No.
הסרט כלל גם את שירו של סמית' "Miss Misery" שהיה מועמד לאוסקר.
השיר Say Yes הופיע בסרט "אמריקן פאי 7: ספר האהבה".
השיר Between The Bars הופיע בסרט "כותבים סיפור אהבה".
אף אינטרלוד 2009 בע"מ, המוכרת במותג eko, היא חברת מדיה דיגיטלית ישראלית המעצבת, מפתחת ומשווקת טכנולוגיות וידאו אינטראקטיבי המאפשרות יצירת קטעי וידאו דינאמיים המבוססים על קטעים שהוקלטו ונערכו מראש.
את החברה הקימו המוזיקאים יוני בלוך וברק פלדמן ומשרדיה ממוקמים בניו יורק וישראל.
אינטרלוד פיתחה את פלטפורמת Treehouse, שהיא יישום רשת המאפשר ליצור סרטוני וידאו אינטראקטיביים, שהייחוד שלהם הוא היותם seamless - בעלי מעבר חלק.
האפליקציה מאפשרת יצירת סרטונים לפלטפורמות האינטרנט, הסלולר והמדיה החברתית.
חברת אינטרלוד הוקמה בשנת 2010 ובמאי 2010 זכתה בכנס Techonomy בו הוצגו סטרט-אפים שונים.
באוקטובר 2010 זכתה החברה לחשיפה הגדולה שלה כאשר הפיקה קליפ לשיר "keep your head up" של המוזיקאי אנדי גראמר, שזכה לביקורות נלהבות וחשיפה רחבה.
בפברואר 2011 גייסה החברה השקעה ראשונית של 3.25 מיליון דולר מידי Sequoia Capital, ובמאי 2013 גייסה 16 מיליון דולר נוספים שהושקעו על ידי מספר קרנות הון סיכון.
השקעה נוספת בסכום לא ידוע נעשתה על ידי Intel Capital באוקטובר 2013.
בדצמבר 2013 זכתה החברה להכרה בינלאומית כאשר הקליפ שיצרה לשיר Like a Rolling Stone של בוב דילן נבחר ל"קליפ השנה" של המגזין טיים לשנת 2013.
בדצמבר 2015 הודיעה החברה כי הצליחה לגייס 18 מיליון דולר מהחברות מטרו גולדווין מאייר, סמסונג ווורנר מיוזיק גרופ.
ביוני 2016 גייסה החברה מסוני סכום המוערך בין 35–45 מיליון דולר.
באוקטובר 2018 חתמה החברה על הסכם שיתוף פעולה בשווי מוערך של 300 מיליון דולר עם ענקית הקמעונאות וולמארט.
במסגרת שיתוף הפעולה השיקו שתי החברות מיזם משותף בשם W*E.
שיעסוק בפיתוח תכנים מקוריים אינטראקטיביים באמצעות הטכנולוגיות של החברה עבור לקוחות וולמארט.
Ein feste Burg ist unser Gott (גרמנית: "מבצר איתן אלהינו") היא קנטטה דתית, כוראלית, מאת יוהאן סבסטיאן באך.
הקנטטה נכתבה במסגרת משרתו בלייפציג עבור יום הרפורמציה החל ב-31 באוקטובר, ובוצעה לראשונה בין השנים 1735 – 1740.
הפרקים הראשון, השני, החמישי והשמיני, הם כל ארבעת בתי המנון מאת לותר, והקנטטה נושאת כותרתו.
ואילו הפרקים השלישי, הרביעי, השישי והשביעי חוברו על ידי סלומון פרנק (Salomon Franck).
ראשית סיפורה של רי"ב 80 בקנטטה האבודה – Alles was von Gott geboren, רי"ב 80a.
עם זאת, ידוע כי גם הלברית לקנטטה זו חוברה על ידי סלומון פרנק.
היא הולחנה עבור יום ראשון השלישי אחרי תחילת תקופת התענית ובוצעה לראשונה ב-15 במרץ 1715.
בין השנים 1728 – 1731 עיבד אותה באך לקנטטה רי"ב 80b במסגרת משרתו בלייפציג עבור יום הרפורמציה.
מקנטטה זו שרד רק קטע מהפרק הראשון, וגם מילותיו הן הבית הראשון של ההמנון הלותרני: .
יחד עם העובדה שרי"ב 80b ורי"ב 80 נכתבו עבור אותו המועד, ניתן להסיק כי לברית השתיים משותפת אם לא זהה לחלוטין.
הקנטטה כתובה לסופרן, אלט, טנור, בס, מקהלה, שני אבובים, שני אבובי ד'אמורה, שני אבובי ד'אקצ'ה, שני כינורות, ויולה, חטיבת הבס מחולקת לצ'לו ולויולונה אובליגטו ולעוגב בקונטינואו.
מאוחר יותר הוסיף, ככל הנראה, וילהלם פרידמן בנו של באך תפקידים לשלש חצוצרות ולטימפני.
אריה וכוראל בדואט (בס וסופרן בהתאמה) ,Alles, was von Gott geboren (כל ברואי האל)
רצ'יטטיב ואריוזו (בס) ,Erwäge doch, Kind Gottes, die so große Liebe (זכור לנו, ילד האלהים, האהבה הגדולה)
אריה (סופרן) ,Komm in mein Herzenshaus (בוא לתוך זבול לבי)
דואט (אלט וטנור) ,Wie selig sind doch die, die Gott im Munde tragen (כמה מבורכים אלה הנושאים דבר אלהים בפיהם)
הקנטטה היא יצירה קוהרנטית, כשבארבעה משמונת פרקיה חוזר לחן הכוראל המסורתי כל פעם בשיבוץ אחר, במעין וריאציות על נושא הכוראל, כל אחת בעלת אופי ייחודי לה, דוגמה לחופשיותו של באך וליצירתיות הבלתי נדלת בכתיבתו הפוליפונית.
מאוחר יותר הוסיף, ככל הנראה, וילהלם פרידמן, תפקידים לשלש חצוצרות ולטימפני, ייתכן בזוכרו תהילת שתי הקנטטות האבודות שהיו המקור לקנטטה זו, אם מתוך צורך, רצון או תושייה אישית.
הכוראל הפותח כתוב בקונטרפונקט חופשי בצורה הנושאת אופי אלתורי של פנטזיה.
הוא נפתח בשירת הזמרים לחן הכוראל המסורתי, עם ההרמוניה (כנהוג בכוראלים).
בשזירת קולות הזמרים והכלים באך עושה שימוש בטכניקה המקובלת בהלחנת מוטטים.
המנצח קרייג סמית' כתב .
הפרק השני נפתח בכלי הקשת באוניסונו, המנגנים מוטיב ריטורנלו עירני מעל קונטניאו, כליווי למשך האריה.
מוטיב זה שואב מהכתיבה הפוליפונית של אופרות, ומסוגת הקונצ'רטו גרוסו, שתיהן בעלות נופך של המסורת האיטלקית.
ניתן להזכיר את הקנטטה החילונית "אפולו ודפנה" מאת הנדל (HWV 122) העושה שימוש דומה במספר פרקים שלה במוטיבים קרובים ובטכניקה דומה.
בתיבה התשיעית נכנס הבס ובתיבה העשירית, נוסף לאריה (או מעל האריה) לחן הכוראל המסורתי, מעט מקושט, בתפקידי הסופרן והאבוב.
תפקיד זמר הבס שופע שימוש במליסמה (חילוף צלילים בהגיית הברה אחת) והוא קישוטי בעיקרו, לעומת תפקיד הסופרן הנוטה למתינות ובעל צלילים ארוכים יותר.
הפרק מסתיים בדומה לאופן בו נפתח, כלי הקשת באוניסונו המוטיב העירני וקונטינאו בלבד.
לראשונה מתחלף הסולם מרה מז'ור בפרקים הקודמים לסי מינור היחסי.
לאחר 13 תיבות הרצ'יטטיב מתחלף באריוזו בו באך עושה שימוש באלמנט פוגאלי בין תפקיד זמר הבס ותפקיד הקונטינואו, כאשר הבס שר "Christi Geist" ("רוח ישוע") והקונטינואו בתיבה הבאה מחקה אותו בסקוונצה נמוכה בטרצה קטנה (מינורית).
האריה השנייה בקנטטה, חוזרת לסולם המז'ורי, והיא הפרק הראשון שאינו כתוב במשקל מרובע אלא בשתים-עשרה שמיניות (באופן מפתיע האריה הראשונה, על תפקיד כלי הקשת באחד חלקי שש-עשרה לא כתובה במשקל "מהיר").
האריה כתובה לסופרן ולקונטינואו בלבד, כשתפקיד הקונטינואו פותח בריטורנלו אליו מצטרף תפקיד הסופרן בחיקוי.
בתיבה השביעית מופיע ביטוי מוזיקלי נוסף, כשתפקיד הסופרן שר במליסמה ארוכה ונפתלת, מוטיב שיחזור אך בכל פעם יסתים המשפט (פראזה) המוזיקלי להרמוניה שונה, לה ביטוי רגשי אחר.
הפרק החמישי הוא כוראל, הכתוב, בפעם הזו, במשקל שש שמיניות והוא פותח באוניסונו גורף, במעיין הקדמה מתונה, אז נפרדת נגינת האוניסונו והאבובים וכלי הקשת מנגנים לסירוגין סקוונצות עולות ויורדות באורך אחד חלקי שש-עשרה, כלומר מהר יותר, בעוד הקונטינאו ממשיך להתקדם במתינות.
בתיבה השלש עשרה נכנס תפקיד המקהלה, השרה באופן חריג למדי באוניסונו, בדומה להקדמה התזמורתית.
המקהלה שבה ושרה לחן הכוראל המסורתי שגם בפרק זה הוא אחד מהקולות העצמאיים.
הרצ'יטטיב השני כתוב לטנור, והוא מתחיל "יבש", מלווה בנקודות עוגב ומדי פעם תפקיד הטנור מקושט בקטע עצבני וזריז שלבסוף מ"עתיק" הקונטינואו, אז, בתיבה השתים עשרה במעבר הרמוני הפרק מתחלף לאריוזו ו"מואר" בשירה מנחמת, בדומה למוטיב העצבני ברצ'יטטיב שקודם לו, מופיעה מליסמה זריזה ששר הטנור וכשמסיים "מועתקת" על ידי הקונטינואו.
הדואט לאלט ולטנור, מתחיל בריטורנלו ובפשטות, בסוג של ריקוד מתון במשקל משולש.
הכינור והאבוב ד'קאצ'ה מנגנים סולו כשהם פותחים הפרק בתבנית פוגאלית בשני קולות, עוברים ללוות זה את זה לסירוגין ולנגן בקונטרפונקט מקביל.
עם התקדמות הפרק הדואט נארג לכדי מבנה מורכב בחמישה קולות.
הכוראל הקצר המסיים היצירה, שב ללחן המסורתי, בסולם בו נפתחה היצירה גם נחתמת.
בין ההקלטות השונות ליצירה ניתן לציין את אלו של פיטר יאן לסינק וקולגיום באך הולנד, של טון קופמן וסולני הבארוק אמסטרדם, של מסאקי סוזוקי וקולגיום באך יפן, של פיליפ הרווחה ולה שאפל רויאל וקולגיום חנט, ועוד רבות.
Eidos Montreal היא חברת פיתוח משחקי וידאו קנדית בבעלותה של Square Enix Europe ומהווה חברת בת של Square Enix.
הסטודיו הוקם ב-2007 על ידי Eidos Interactive עם מינויו של סטפן ד'אסטוס למנהל הסטודיו.
על פי ד'אסטוס, שלא כמו חברות אחרות, מחזור הפיתוח של הסטודיו מאופיין בצוותים קטנים (בסך הכל 350) שעובדים לאורך תקופת זמן ממושכת.
באותה שנה של הקמת הסטודיו, החברה הכריזה על הפרויקט הראשון שלה: פיתוח המשחק השלישי בסדרת Deus Ex, Deus Ex: Human Revolution, שיצא ב-2011. ב-2009, הסטודיו הכריז על הפרויקט השני שלו: פיתוח המשחק השלישי בסדרת Thief.
ב-4 במרץ 2014, Square Enix הכריזה כי 27 עובדים פוטרו מ-Eidos Montreal.
ב-26 בינואר 2017, החברה הכריזה על שיתוף פעולה עם חברת Marvel Entertainment ליצירת משחקי וידאו מרובים המבוססים על הקומיקס האוונג'רס.
החברה שותפה ליצירת משחק "Fable" שעתיד לצאת בשנת 2025.
Ein ungefärbt Gemüte (בעברית: נפש בלתי צבועה), רי"ב 24, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון הרביעי שאחרי חג השילוש הקדוש, שחל ב-20 ביוני 1723.
קנטטה זו הייתה השלישית שהלחין במסגרת תפקידו בלייפציג, לאחר רי"ב 75 ורי"ב 76 והרביעית שביצע, לאחר שבשבוע הקודם ביצע את רי"ב 21, אותה הלחין וביצע לראשונה בוויימאר.
את הקנטטה הזו ביצע לפני תפילת המיסה ואילו לאחר התפילה ביצע את רי"ב 185, גם היא מתקופת ויימאר.
ב-1855 הוציאה לאור חברת באך את הקנטטה לראשונה, בכרך 5 של פרסומיה.
סדר הקריאה לאותו יום כולל פסוקים מהאיגרת אל הרומאים ומהדרשה על ההר מהבשורה על-פי לוקאס.
באך השתמש בלברית שנכתבה על ידי הכומר והמשורר הגרמני - לותרני ארדמן נוימסטר (Erdmann Neumeister).
המשורר יצר סימטריה כאשר במרכז הקנטטה הוא מצטט פסוק מהדרשה על ההר מהבשורה על-פי מתי, כשהוא מוקף בשני רצ'יטטיב וסביבם שתי אריות.
חלק הסיום הוא קטע ממזמור של המשורר הגרמני יוהאן הרמן (Johann Heermann).
הקנטטה נועדה לביצוע על ידי סולני אלט טנור ובס בליווי מקהלה בת ארבעה קולות, ביוגל, שני אבובים, שני אבובי ד'אמורה, שני כינורות, ויולה ובאסו קונטינואו.
אריה לאלט: Ein ungefärbt Gemüte (נפש בלתי צבועה)
רצ'יטטיב לבס: Die Heuchelei ist eine Brut (צביעות היא מדגרה)
אריה לטנור: Treu und Wahrheit sei der Grund (תן לנאמנות ולאמת להיות בסיס)
כורל: O Gott, du frommer Gott (הו אלהים, אתה אלהים צדיק)
היצירה הוקלטה במלואה כ-10 פעמים בהקלטות מסחריות.
בין המנצחים שביצעו את ההקלטות ניתן לציין את ניקולאוס הרנונקור (ב-1972), טון קופמן (ב-1997), מסאקי סוזוקי (ב-1998) וג'ון אליוט גרדינר (ב-2000).
Eins, Zwei, Polizei (מגרמנית: אחת, שתיים, משטרה) הוא סינגל משנת 1994 שהוקלט על ידי מוזיקאי הדאנס האיטלקי Mo-Do.
שיר זה הוא סינגל מהופעת הבכורה של הזמר עם האלבום "Was Ist Das?" משנת 1995 והוא זכה להצלחה רבה במדינות רבות באירופה, כולל גרמניה, אוסטריה, צרפת, שווייץ, הולנד, שוודיה ואיטליה.
בשנות ה-90 התפרסם בקרב בני נוער.
בישראל הושמע השיר בפרק 7 בסדרה צומת מילר.
Ltd (או בקיצור EHang) היא חברה סינית לייצור כלי טיס בלתי מאוישים ו/או אוטונומיים.
בינואר 2016 הכריזה, וביוני 2016 השיקה החברה את Ehang-184, המודל הראשון בעולם של מסוק אוטונומי ללא טייס המסוגל לשאת נוסע אנושי.
במהלך 2016-2018 נערכו כ-1000 שעות טיסת ניסוי לא מאוישות בתנאים שונים.
Ein Herz, das seinen Jesum lebend weiß (בעברית: לב, היודע כי ישו שלו חי), רי"ב 134, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום השלישי של חג הפסחא, שחל ב-11 באפריל 1724.
קנטטה זו הייתה האחת-עשרה שהלחין באך באותה שנה, לאחר שבשנה הקודמת הלחין עשרים וחמש קנטטות.
ביום הראשון של הפסחא ביצע את רי"ב 4 וביום השני ביצע את רי"ב 66.
מחמת הצורך להלחין מספר קנטטות בתקופה קצרה, השתמש בבאך ביצירות ישנות שלו כבסיס לקנטטות אלו.
קנטטה זו מבוססת על הקנטטה החילונית Die Zeit, die Tag und Jahre macht, רי"ב 134א, אותה הלחין ב-1719 בהיותו בקטן.
הוא הוסיף לקנטטה שלושה רצ'יטטיבים וביצע אותה שוב ב-1731. ב-1735 שינה את המוזיקה לחלוטין וביצע אותה שוב.
סדר הקריאה לאותו יום כולל פסוקים ממעשי השליחים בהם מסופר על דברי פאולוס באנטיוכיה ופסוקים מהבשורה על-פי לוקאס המתארים את התגלות ישו אל תלמידיו לאחר תחייתו, בירושלים.
מבנה החלקים נשמר מהגרסה הישנה, אולם חלקים 5 ו-6 שלה אינם נכללים כאן.
את הטקסט החדש הוא כתב על דפי הקנטטה המקורית, מתחת לטקסט הקיים, וערך קלות את המוזיקה.
הקנטטה נועדה לביצוע על ידי סולני אלט וטנור בליווי מקהלה בת ארבעה קולות, ובתזמור של שני אבובים, שני כינורות, ויולה ובאסו קונטינואו.
רצ'יטטיב לאלט ולטנור: Ein Herz, das seinen Jesum lebend weiß (לב, היודע כי ישו שלו חי)
אריה לטנור: Auf, Gläubige, singet die lieblichen Lieder (עורו, המאמינים, שירו את המתוקים שבשירים)
רצ'יטטיב לאלט ולטנור: Wohl dir, Gott hat an dich gedacht (כמה בני מזל אתם, אלהים חשב עליכם)
אריה לאלט ולטנור: Wir danken und preisen dein brünstiges Lieben (אנו מודים ומהללים אותך על אהבתך העזה)
רצ'יטטיב לאלט ולטנור: Doch würke selbst den Dank in unserm Munde (אבל גרום לנו להכיר תודה)
בין המנצחים שביצעו את ההקלטות ניתן לציין את הלמוט רילינג (ב-1976), גוסטב ליאונהארדט (ב-1983), טון קופמן (ב-1998) וג'ון אליוט גרדינר (ב-2000).
"Ei filtterii" (בעברית: "ללא עיצוב") הוא סינגל שהוקלט על ידי הזמרת הפינית אוולינה.
הסינגל יצא לאור ב-27 בספטמבר 2016, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל החמישי מן אלבום הבכורה שלה, 24K.
בדומה לרוב הסינגלים שיצאו מן האלבום, גם לסינגל הזה לא צילמה אוולינה ווידאו קליפ.
בפינלנד הפך השיר לשלישי המצליח ביותר שלה, כאשר בשיאו הגיע השיר למקום השני במצעד הרשמי של המדינה.
את השיר כתבה אוולינה ללא עזרה נוספת של כותבים אחרים, והוא ו-"Vuoristorataa", היחידים שהיא כתבה לבדה.
את השיר הפיק אנרי לאנץ, שהפיק את כל הסינגלים מן האלבום, ואת האלבום עצמו.
כיוון שהוחלט שלסינגל לא יצולם ווידאו קליפ, אוולינה הופיעה איתו במקומות רבים והעלתה לערוץ המוזיקה הרשמי של פינלנד הצצה לשיר, כדי שתהיה דרך לשמוע את השיר גם ללא קליפ.
עם יציאתו נכנס השיר היישר אל המקום השני במצעד הפיני, ובכך הפך לשלישי המצליח ביותר של אוולינה באותו מצעד.
"El Anillo" (בעברית: "הטבעת") הוא סינגל שהוקלט על ידי הזמרת והשחקנית האמריקאית, ג'ניפר לופז.
השיר יצא לאור ב-26 באפריל 2018, תחת חסותה של חברות התקליטים ניויוריקן רקורדס וסוני לטין, כסינגל שלא מתוך אלבום.